Hotărârea Curții (Camera a doua) din 28 noiembrie 2024 – Hengshi Egypt Fiberglass Fabrics SAE (C-269/23 P) și Jushi Egypt for Fiberglass Industry SAE (C-269/23 P și C-272/23 P)/Comisia Europeană
(Cauzele conexate C-269/23 P și C-272/23 P)1
[Recurs – Politica comercială comună – Protecție împotriva importurilor care fac obiectul unor subvenții din partea unor țări terțe – Acord privind subvențiile și măsurile compensatorii al Organizației Mondiale a Comerțului (OMC) – Articolele 1 și 2 – Regulamentul (UE) 2016/1037 – Articolele 2-4 – Noțiunile „subvenție”, „autorități publice”, „specificitate” și „avantaj” – Contribuții financiare acordate de organisme publice chineze unor întreprinderi de drept egiptean deținute de entități chineze și stabilite în zona de cooperare economică și comercială sino-egipteană Suez – Posibilitatea de a califica astfel de contribuții financiare drept subvenții acordate de autoritățile publice egiptene, având în vedere comportamentul propriu acestora din urmă – Admisibilitate – Condiții – Contribuție financiară care constă în anularea unor încasări publice care în mod normal sunt exigibile – Avantaj conferit întreprinderilor beneficiare – Alegerea situației de referință relevante pentru a caracteriza existența acestei contribuții financiare și a acestui avantaj – Articolele 5 și 6 – Calcularea avantajului – Noțiunile „beneficiar” și „întreprindere”]
Limba de procedură: engleza
Părțile
Recurente: Hengshi Egypt Fiberglass Fabrics SAE (C-269/23 P) și Jushi Egypt for Fiberglass Industry SAE (C-269/23 P și C-272/23 P) (reprezentanți: V. Crochet și B. Servais, avocați)
Celelalte părți din procedură: Comisia Europeană (reprezentanți: P. Kienapfel, G. Luengo și P. Němečková, agenți), Tech-Fab Europe eV (C-269/23 P) și Association des producteurs de fibres de verre européens (APFE) (C-272/23 P) (reprezentanți: J. Beck, advocaat, și L. Ruessmann, avocat)
Dispozitivul
Respinge recursurile.
Obligă Hengshi Egypt Fiberglass Fabrics SAE și Jushi Egypt for Fiberglass Industry SAE să suporte, pe lângă propriile cheltuieli de judecată, pe cele efectuate de Comisia Europeană în cauza C-269/23 P.
Obligă Jushi Egypt for Fiberglass Industry SAE să suporte, pe lângă propriile cheltuieli de judecată, pe cele efectuate de Comisia Europeană în cauza C-272/23 P.
Tech-Fab Europe eV suportă propriile cheltuieli de judecată în cauza C-269/23 P.
Association des producteurs de fibres de verre européens (APFE) va suporta propriile cheltuieli de judecată în cauza C-272/23 P.
____________
1     JO C 216, 19.6.2023.